സാംസങ് ഗാലക്സി എം52 5ജി ഇന്ത്യന് വിപണിയില് വിലയും ഫീച്ചറുകളും അറിയാം സാംസങ് ഗാലക്സി എം52 5ജി സ്മാര്ട്ട്ഫോണ് ഇന്ത്യയില് അവതരിപ്പിച്ചു. സാംസങ് ഗാലക്സി എം51ന്റെ പിന്ഗാമിയായ ഗാലക്സി എം52 30,000 രൂപയില് താഴെ വിലവരുന്ന മിഡ് റേഞ്ച് ഫോണാണ്. സാംസങ് ഗാലക്സി എം52 5ജി യുടെ വില 29,999 രൂപയാണ്, 6ജിബി റാം 128ജിബി സ്റ്റോറേജ് മോഡലിന്റെ വിലയാണിത്. ഇതിന്റെ 8 ജിബി റാം 128 ജിബി സ്റ്റോറേജ് വേരിയന്റിന് 31,999 രൂപയാണ് വില. പുതിയ സാംസങ് ഫോണ് ഇപ്പോള് സാംസങ് വെബ്സൈറ്റ്, ആമസോണ്, മറ്റു പ്രമുഖ ഓണ്ലൈന് പോര്ട്ടലുകള്, തിരഞ്ഞെടുത്ത റീട്ടെയില് സ്റ്റോറുകള് എന്നിവ വഴി വാങ്ങാവുന്നതാണ്. റിപ്പോര്ട്ട് അനുസരിച്ചു ആമസോണ് ഗ്രേറ്റ് ഇന്ത്യന് ഫെസ്റ്റിവല് വില്പ്പനയുടെ ഭാഗമായി സാംസങ് ഗാലക്സി എം52 5ജി 26,999 രൂപയ്ക്ക് വാങ്ങാന് കഴിയും. ഉയര്ന്ന മോഡല് 28,999 രൂപയ്ക്ക് സ്വന്തമാക്കാം. ഈ ഓഫര് പരിമിതകാലത്തേക്ക് മാത്രമായിരിക്കുമെന്ന് കമ്ബനി അറിയിച്ചിട്ടുണ്ട്. ആന്ഡ്രോയിഡ് 11 ലാണ് ഈ മിഡ് റേഞ്ച് ഫോണ് പ്രവര്ത്തിക്കുന്നത്. പുതിയ സാംസങ് ഗാലക്സി എം52 5ജി 6.7 ഇഞ്ച് വലിപ്പമുള്ളഫുള്എച്ഡി സൂപ്പര് അമോഎല്ഇഡി ഡിസ്പ്ലേയിലാണ് വരുന്നത്. ഇതില് 120ഹേര്ട്സ് വരെ റിഫ്രഷ് നിരക്ക് ലഭിക്കും, കൂടാതെ 20: 9 വീക്ഷണാനുപാതവുമുണ്ട്. ക്വാല്കോം സ്നാപ്ഡ്രാഗണ് 778 ജി പ്രോസസറാണ് ഫോണിന് കരുത്ത് പകരുന്നത്. 8 ജിബി റാമും 128 ജിബി സ്റ്റോറേജും ഇതില് വരുന്നു. മൈക്രോ എസ്ഡി കാര്ഡ് മുഘേന 1ടിബി വരെ ഇന്റെര്ണല് സ്റ്റോറേജ് ഉയര്ത്താനും സാധിക്കും. 25വാട്ടിന്റെ ഫാസ്റ്റ് ചാര്ജിംഗിന് പിന്തുണയുള്ള 5,000 എംഎഎച്ച് ബാറ്ററിയുമായാണ് പുതിയ സാംസങ് ഗാലക്സി എം52 5ജി വരുന്നത്. 64എംപി പ്രധാന ക്യാമറ ഉള്പ്പെടുന്ന ട്രിപ്പിള് ക്യാമറ സജ്ജീകരണമാണ് പിന്നില് നല്കിയിരിക്കുന്നത്. ഇതില് ഒരു 12 എംപി സെക്കന്ഡറി സെന്സറും 5 എംപി മാക്രോ സെന്സറും വരുന്നു. മുന്വശത്ത് 32 എംപി സെല്ഫി ക്യാമറയും ഒരുങ്ങുന്നു.